Predkladacia správa

MF SR predkladá Správu o makroekonomickom vývoji a vývoji verejných financií SR za tri štvrťroky roka 2007 a predikciu do konca roka na rokovanie vlády SR v súlade s Plánom práce vlády SR na rok 2007. 

Správa poskytuje informácie o aktuálnom vývoji makroekonomického prostredia a plnení schváleného rozpočtu verejnej správy na rok 2007 v metodike ESA95. V nadväznosti na skutočný vývoj a očakávané zmeny sa vyhodnocujú  možné riziká pre plnenie rozpočtu v roku 2007, a tým aj riziká pre plnenie zámerov vlády. 

Materiál má  analytický a prognostický charakter, preto nebol predmetom medzirezortného pripomienkového konania, neobsahuje doložku zlučiteľnosti a ani doložku finančných, ekonomických, enviromentálnych vplyvov, vplyvov na zamestnanosť a podnikateľské prostredie.